Publication: Magyar Közlöny
Issue: MK-2001-12 (Year: 2001, Number: 12)
Era: 1990-2004
Section: a 9/1998. (IV. 3.) KHVM rendelethez]
Paragraph Index: 185

101. ülésén.) A Miniszteri Bizottság, Tekintettel az állam- és kormányfők 1997. október 10—11-én, Strasbourgban megrendezett 2. csúcstalálkozóján elfogadott nyilatkozatra, valamint az Akcióterv eredményeként különösen annak „korrupció és szervezett bűnözés elleni küzdelem” című III. fejezetének második bekezdésére; Tudatában annak, hogy a korrupció komoly fenyegetést jelent az Európa Tanács alapelveire és értékeire, aláássa a polgárok demokráciába vetett bizalmát, gyengíti a jogállamiságot, az emberi jogok el nem ismerését jelenti és akadályozza a társadalmi és gazdasági fejlődést; Meggyőződve arról, hogy a korrupció elleni küzdelemnek multidiszciplináris alapokon kell nyugodnia és erre tekintettel, figyelembe véve a Korrupció Elleni Akcióprogramot, valamint különösen az Európai Igazságügyminiszterek XIX. és XXI. konferenciáján Valettában és Prágában elfogadott határozatokat; Megkapva a Korrupció Elleni Multidiszciplináris Csoport (GMC) által kidolgozott korrupció elleni 20 irányelv tervezetét; Szilárdan úgy határozott, hogy az országaink erejét egyesítve harcol a korrupció ellen; Egyetért a korrupció elleni küzdelem alábbi 20 irányelvének elfogadásával:

Source: https://magyarkozlony.hu/hivatalos-lapok/1d93e354f336ac1fbc8427746c66f41610d89721/dokumentumok/5356f1b2b140f17e195c657e80fbad103531b8ab/letoltes